**Titoktartási Megállapodás**

|  |
| --- |
| amely létrejött egyrészről a…………………………….. |
| Székhelye:  |  |
| Cégjegyzékszám:  |  |
| Adószám:  |  |
| Képviseli:  |  |
| (a továbbiakban: **Társaság**), |
| másrészről a……………………………. Lakcím: Születési hely, idő: Anyja neve:(a továbbiakban: **Hallgató**)együttesen Felek (a továbbiakban: **Felek**)között az alább jelzett napon és helyen, a következő határidőkhöz és feltételekhez igazodva. |

1. Felek megállapodnak, hogy a Hallgató a ,,………………………………………………. ………………………………………..…………” című szakdolgozatát/diplomamunkáját (a továbbiakban: Szakdolgozat) ……………………………….. külső konzulens felügyelete és koordinálása mellett, a Társaság közreműködésével készíti el. A Szakdolgozat készítése során a Hallgató a Társaságot érintő olyan információk birtokába juthat, amelyek a Társaságnál bizalmas információnak minősülnek és üzleti titok tárgyát képezik.
2. A Hallgató a jelen megállapodásban foglaltak szerint kötelezettséget vállal arra, hogy a Szakdolgozat készítése során tudomására jutó valamennyi szellemi alkotást, üzleti információt, tervet, adatot, tényt, megoldást vagy egyéb anyagot, illetve dokumentációt, de különösen a Társaság üzleti titkaként és a bizalmas információként megjelölt ismereteket (a továbbiakban: Bizalmas Információ), valamint az elkészült Szakdolgozatot titkosan és bizalmasan kezeli, ezeket sem a szerződés időtartama alatt, sem pedig azt követően harmadik személyek tudomására nem hozza, illetve semmilyen módon nem teszi hozzáférhetővé, illetve azokkal a másik fél sérelmére semmilyen módon vissza nem él. Hallgató vállalja, hogy a Bizalmas Információkat kizárólag a Szakdolgozat készítéséhez szükséges körben és mértékben használja fel, ezen túlmenően egyéb felhasználást, további adatfeldolgozást nem végez.
3. Hallgató tudomásul veszi, hogy a szellemi alkotásokra és az üzleti titok felhasználására a Polgári Törvénykönyv (2013. évi V. törvény) és a Versenytörvény (1996. évi LVII. törvény), és az üzleti titok védelméről szóló 2018. évi LIV. törvény szabályainak vonatkozó rendelkezései az irányadók. Az üzleti titok védelméről szóló 2018. évi LIV. törvény alapján az üzleti titok akkor is törvényes védelem alatt áll, ha külön szerzői jogi védelemben, szabadalmi oltalomban, használati mintaoltalomban vagy egyéb, jogszabályokban meghatározott, szellemi alkotásokra vonatkozó jogi védelemben nem részesül.
4. Hallgató kötelezettséget vállal arra, hogy a Szakdolgozatot kizárólag azon személyekkel ismerteti meg, akik tekintetében ez feltétlenül szükséges a Szakdolgozat intézményen belüli, szabályos kezelése céljából.
5. Felek megállapodnak, hogy jelen megállapodás időtartama az aláírásának napjától számított .......... év időtartamra szól. Amennyiben a Szakdolgozat titkosítása ennél hosszabb időtartamra történik, úgy a megállapodás időbeli hatálya automatikusan meghosszabbodik a Szakdolgozat titkosításának időtartamára.
6. A Hallgató tudomásul veszi, hogy a titoktartási kötelezettség részben vagy egészben történő megszegésért teljes polgári jogi és büntetőjogi felelősséggel tartozik.
7. Felek rögzítik, hogy a jelen megállapodás szerinti titoktartási kötelezettség nem érvényesíthető államigazgatási (így különösen adóügyi) és bírósági eljárásban, továbbá azokban az esetekben, amikor jogszabály írja elő, hogy az információt a jogszabályban megjelölt személlyel közölni kell (pl. közérdekű, vagy közérdekből nyilvános adatok közlése), ezért ezekre nézve kölcsönösen és előzetesen mentesítik egymást a titoktartási kötelezettség alól, azzal a feltétellel, hogy Felek kötelesek előzetesen értesíteni egymást a jogszabályi kötelezettségről, illetve az eljárások tényéről és jogszabály alapján, illetve az eljárás során átadandó információk mértékéről.
8. Nem állapítható meg titoktartási kötelezettség továbbá az információk következő csoportjára:

(i) azon információ, amely nem a Hallgató hibájából vagy szerződésszegésének következtében került nyilvánosságra;

(ii) azon információ, amely a Hallgató tudtán kívül már az átadás időpontjában közismert vagy bárki számára megismerhető volt;

(iii) azon információ, amely olyan személy által jutott nyilvánosságra, akiért Felek nem felelnek.

1. Felek a jelen megállapodásból eredő vitás kérdéseket elsődlegesen tárgyalás útján egymás között rendezik, amennyiben ez 60 napon belül nem vezet eredményre, úgy Felek a Polgári Perrendtartásról szóló törvény mindenkori szabályai szerint járnak el.
2. A jelen megállapodásban nem szabályozott kérdések tekintetében a Ptk. rendelkezései és a hatályos magyar jogszabályok rendelkezései az irányadók.
3. Jelen megállapodás 3 (azaz három) egymással szó szerint egyező eredeti példányban készült, melyből 2 (azaz kettő) példány a Társaságot, és 1 (azaz egy) példány a Hallgatót illeti meg.

Felek jelen szerződést, mint akaratukkal mindenben megegyezőt, jóváhagyólag és saját kezűleg írták alá.

Budapest, 20

|  |  |
| --- | --- |
| A ………………………. (Társaság) képviseletében: |  |

|  |  |
| --- | --- |
| …………………………….…………………… | …………………………….…………………… |
| ügyvezető | Hallgató |
|  |
|  |
| ………………… |
| külső konzulens |